CELEX: 62020TB0729(01)
Language: bg
Date: 2021-11-03 00:00:00
Title: Дело T-729/20: Определение на Общия съд от 3 ноември 2021 г. — Aurubis/Комисия (Жалба за отмяна — Околна среда — Директива 2003/87/ЕО — Парникови газове — Разпределяне на квоти за емисии — Искане за прехвърляне на Германия на сертификати за емисии — Искане, отправено в рамките на национално производство за постановяване на привременни мерки, за да се обезпечи полезният ефект на преюдициалното производство по дело C-271/20 — Решение на Комисията за отказ — Процесуална легитимация — Липса на пряко засягане — Недопустимост)

3.1.2022   
            
            
               BG
            
            
               Официален вестник на Европейския съюз
            
            
               C 2/37
            
         
      Определение на Общия съд от 3 ноември 2021 г. — Aurubis/Комисия
      (Дело T-729/20) (1)
      
      (Жалба за отмяна - Околна среда - Директива 2003/87/ЕО - Парникови газове - Разпределяне на квоти за емисии - Искане за прехвърляне на Германия на сертификати за емисии - Искане, отправено в рамките на национално производство за постановяване на привременни мерки, за да се обезпечи полезният ефект на преюдициалното производство по дело C-271/20 - Решение на Комисията за отказ - Процесуална легитимация - Липса на пряко засягане - Недопустимост)
      (2022/C 2/51)
      Език на производството: немски
      
         Страни
      
      
         Жалбоподател: Aurubis AG (Хамбург, Германия) (представители: S. Altenschmidt и J. Hoss, avocats)
      
         Ответник: Европейска комисия (представители: B. De Meester и G. Wils)
      
         Предмет
      
      Жалба на основание член 263 ДФЕС за отмяна на писмото на Комисията от 8 декември 2020 г., с което тази институция е отхвърлила искането на Deutsche Emissionshandelsstelle (германската служба за търговия с квоти за емисии) най-късно до 31 декември 2020 г. да прехвърли като привременна мярка по националната партида на Федерална република Германия или, субсидиарно, по партидата на жалбоподателя за квоти на оператор, брой квоти за емисии на парникови газове, равен на броя допълнителни квоти, за които жалбоподателят е направил искане пред Verwaltungsgericht Berlin (административен съд Берлин, Германия) да бъдат разпределени безплатно за третия период на търговия с квоти за емисии на парникови газове
      
         Диспозитив
      
      
                  1)
               
               
                  Отхвърля жалбата като недопустима.
               
            
                  2)
               
               
                  Осъжда Aurubis AG да заплати съдебните разноски, включително тези за обезпечителното производство.
               
            
         (1)  ОВ C 44, 8.2.2021 г.